
ПРОГРАМА ЗА РАЗВИТИЕ НА СЕЛСКИТЕ РАЙОНИ

„Европейски земеделски фонд за развитие на селските райони – Европа инвестира в селските райони” МИГ Сливница - Драгоман

П О К А Н А
 ЗА ПРОВЕЖДАНЕ НА ОБЩЕСТВЕНО ОБСЪЖДАНЕ ЗА ПРОМЕНИ В СМР НА МИГ СЛИВНИЦА - ДРАГОМАН

              УС на МЕСТНА ИНИЦИАТИВНА ГРУПА Сливница - Драгоман кани всички жители на общините Сливница и Драгоман да присъстват на обществено обсъждане за промени в СМР на МИГ Сливница - Драгоман, което ще се проведе на 24.01.2013г. от 14:00часа в Заседателната зала на Община Сливница - 1ет. 
    Проект за промени на СМР на МИГ Сливница – Драгоман: 

I. По отношение на прилагането на СМР:
1. По ос 1:

1.1. Средствата за мярка 122  „Подобряване икономическата стойност на горите” в размер на 45 000.00лв. да бъдат прехвърлени към мярка 121 „Модернизиране на земеделските стопанства”, като бюджета на мярка 121 от 1 035 000.00лв. да стане 1 080 000.00лв., а бюджета  по мярка 122 от 45 000.00лв. да стане 0.00лв.

1.2. Максималната стойност на проектите по мярка 121 „Модернизиране на земеделските стопанства” от 200 000.00лв. да се увеличи на 390 000.00лв.

2. По ос 2:

                       2.1. Средствата за мярка 226 „Възстановяване на горския потенциал и въвеждане на превантивни дейности” в размер на 40 000.00лв. да бъдат прехвърлени към мярка 223 „Първоначално залесяване на неземеделски земи”, като бюджета на мярка 223 от 60 000.00лв. да стане 100 000.00лв., а по мярка 226 от 40 000.00лв. да стане 0.00лв.

                       2.2. Максималната стойност на проектите по мярка 223 „Първоначално залесяване на неземеделски земи”  от 30 000.00лв. да се увеличи на 50 000.00лв.

3. Средствата предвидени за договаряне за 2012 г. в индикативното разпределение на средствата по оси, мерки и години без ос 4 с бинифициенти на обща стойност 1 490 000.00 лв.  да бъдат прехвърлени за 2013 г., като общата стойност за 2013г. да стане 3 030 000.00лв., разпределени по мерки и оси както следва:

- мярка 121 - 1 080 000.00лв.,

- мярка 122 - 0.00лв.,

- мярка 123 - 150 000.00лв.,

- мярка 223 - 100 000.00лв.,

- мярка 226 - 0.00лв.,

- мярка 311 - 330 000.00лв.,

- мярка 312 - 480 000.00лв.,

- мярка 313 - 300 000.00лв.,

- мярка 321 - 430 000.00лв.,

- мярка 322 - 160 000.00лв.,

II. По отношение на управлението на СМР и придобиване на умения за постигане на обществена активност:
1. Средствата предвидени за възнаграждения на оценителните комисии по граждански договори и осигуровките към тях в общ размер на 7595.00лв. от 2012г. да бъдат прехвърлени за 2013 г., като бюджета за 2013г. за възнаграждения на оценителните комисии по граждански договори и осигуровките към тях от 29 700.00лв. да стане 37 295.00лв.
2. Средствата по т 3.6. от бюджета за 2012г. за Изработка и монтаж на  билборд за популяризиране на проекта в размер на 3000.00лв. да бъдат прехвърлени за 2013 г.
III.  По отношение на критериите за допустимост на кандидатите и допустимост на дейностите и разходите:
1. Приложение X „ДОПУСТИМИ ДЕЙНОСТИ И ДОПУСТИМИ БЕНЕФИЦИЕНТИ ПО МЕРКИ, ВКЛЮЧЕНИ В СТРАТЕГИЯТА НА МИГ – СЛИВНИЦА И ДРАГОМАН”  по мярка 121 „Модернизиране на земеделските стопанства”, Допълнителните условия се променят както следва: 

          „- В случай, че кандидатът изпълнява проект по мярка "Добавяне на стойност към земеделски и горски продукти" от ПРСР и не е подал заявка за окончателно плащане по същата мярка, той не може да кандидатства по настоящата;

- Всеки ползвател може да кандидатства за помощ по нов проект след окончателно плащане или отказ за извършване на такова плащане на финансовата помощ за предишен проект във всеки един от следните случаи:

1. Предишният проект е одобрен за финансиране по реда на Наредба № 14 от 2001 г. за условията и реда за предоставяне на безвъзмездна финансова помощ за инвестиции в земеделски стопанства по Специалната предприсъединителна програма на Европейския съюз за развитие на земеделието и селските райони в Република България (САПАРД) (ДВ, бр. 50 от 2001 г.) (Наредба № 14 от 2001 г.) и той е за същия тип инвестиции, изцяло или частично, като проекта, за който се кандидатства.

2. Ползвателят може да кандидатства с нов проект за инвестиции по Европейски план за икономическо възстановяване или гарантиран бюджет по чл. 25, ал. 1 от Наредба №8  преди окончателно плащане или отказ за извършване на такова плащане на финансовата помощ за предишен проект.”

2. Приложение X „ДОПУСТИМИ ДЕЙНОСТИ И ДОПУСТИМИ БЕНЕФИЦИЕНТИ ПО МЕРКИ, ВКЛЮЧЕНИ В СТРАТЕГИЯТА НА МИГ – СЛИВНИЦА И ДРАГОМАН”  по мярка 121 „Модернизиране на земеделските стопанства”, т.7 от Допустимите разходи се променя както следва: 

             „7. Закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за земеделските производствени дейности и/или за създаване и/или презасаждане на трайни насаждения - тези разходи могат да бъдат извършени и преди подаване на заявлението за кандидатстване, но не по-рано от една година. Дейностите и разходите за строително-монтажни работи и за създаване и/или презасаждане на трайни насаждени са допустими за финансова помощ, ако са извършени след датата на посещението на място от Комисията за избор на проекти към МИГ Сливница - Драгоман;”

3. Приложение X „ДОПУСТИМИ ДЕЙНОСТИ И ДОПУСТИМИ БЕНЕФИЦИЕНТИ ПО МЕРКИ, ВКЛЮЧЕНИ В СТРАТЕГИЯТА НА МИГ – СЛИВНИЦА И ДРАГОМАН”  по мярка 121 „Модернизиране на земеделските стопанства”, т.18 от Недопустимите разходи се променя както следва: 

             „18. Разходи, направени преди датата на кандидатстване, с изключение на общи разходи по мерките за инвестиционни дейности, които са платени не по-рано от една година от датата на кандидатстване;”

4. Приложение X „ДОПУСТИМИ ДЕЙНОСТИ И ДОПУСТИМИ БЕНЕФИЦИЕНТИ ПО МЕРКИ, ВКЛЮЧЕНИ В СТРАТЕГИЯТА НА МИГ – СЛИВНИЦА И ДРАГОМАН”  по мярка 312 „Подкрепа за създаване и развитие на микропредприятия”, към Допустимите разходи се добавят пето и шесто тире със следния текст: 

               „ - В случаите на проекти, включващи строително-монтажни работи, не се предоставя финансова помощ за дейности, извършени преди посещението на място от Комисията за избор на проекти към МИГ Сливница - Драгоман;
                - За всяко подпомагане, с изключение на подпомагане за инвестиции по Европейски план за икономическо възстановяване, по реда на Наредба 29 се кандидатства след извършване на окончателно плащане по предходния проект.”
 От УС на МИГ Сливница - Драгоман

